CELEX: 22000D0210(07)
Language: hr
Date: 1999-01-29 00:00:00
Title: Odluka Zajedničkog odbora EGP br. 7/1999 od 29. siječnja 1999. o izmjeni Priloga XI. (Telekomunikacijske usluge) Sporazumu o EGP

11/Sv. 010
            
            
               HR
            
            
               Službeni list Europske unije
            
            
               44
            
         22000D0210(07)
   
               L 035/37
            
            
               SLUŽBENI LIST EUROPSKE UNIJE
            
            
               29.01.1999.
            
         
      ODLUKA ZAJEDNIČKOG ODBORA EGP
   br. 7/1999
   od 29. siječnja 1999.
   o izmjeni Priloga XI. (Telekomunikacijske usluge) Sporazumu o EGP
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, u daljnjem tekstu „Sporazum”, a posebno njegov članak 98.,
   budući da je Prilog XI. Sporazumu izmijenjen Odlukom Zajedničkog odbora EGP-a br. 120/98 od 18. prosinca 1998. (1);
   budući da bi Direktivu 97/33/EZ Europskog parlamenta i Vijeća od 30. lipnja 1997. o međusobnom povezivanju u telekomunikacijama u pogledu osiguranja temeljne usluge i interoperabilnosti putem primjene načela otvorenog pristupa mreži (ONP) (2), trebalo unijeti u Sporazum;
   budući da bi se odredbe o aspektima trećih zemalja iz Direktive 97/33/EZ trebale prilagoditi u smislu Sporazuma,
   ODLUČIO JE:
   Članak 1.
   Iza točke 5.ca (Odluka br. 710/97/EZ Europskog parlamenta i Vijeća) Priloga XI. Sporazumu umeće se sljedeća točka:
   
               „5.cb
            
            
               
                  397 L 0033: Direktiva 97/33/EZ Europskog parlamenta i Vijeća od 30. lipnja 1997. o međusobnom povezivanju u telekomunikacijama u pogledu osiguranja temeljne usluge i interoperabilnosti putem primjene načela otvorenog pristupa mreži (ONP) (SL L 199, 26.7.1997., str. 32.).
               U smislu ovog Sporazuma vrijede odredbe ove Direktive sa sljedećim prilagodbama:
               
                           (a)
                        
                        
                           u članku 17. stavku 1. točki (a), riječ ‚Ugovor’ zamjenjuje se sa ‚Sporazum’;
                        
                     
                           (b)
                        
                        
                           vezano uz međusobno povezivanje s trećim zemljama opisano u članku 21. Direktive, primjenjuje se sljedeće:
                           
                                       1.
                                    
                                    
                                       s ciljem postizanja najvišeg stupnja konvergencije u primjeni režima za treće zemlje vezano uz međusobno povezivanje, ugovorne stranke izmjenjuju informacije kako je opisano u članku 21. stavku 1, a savjetovanje se održava vezano uz pitanja iz članka 21. stavka 2. u okviru Zajedničkog odbora EGP-a i u skladu s posebnim postupcima s kojima su suglasne ugovorne stranke;
                                    
                                 
                                       2.
                                    
                                    
                                       kad god Zajednica pregovara s trećom zemljom na temelju članka 21. stavka 2. kako bi postigla usporediva prava za svoje organizacije, nastoji postići jednak tretman za organizacije država FTA-e.”
                                    
                                 
                     
         Članak 2.
   Tekstovi Direktive 97/33/EZ na islandskom i norveškom jeziku koji su priloženi odnosnim jezičnim inačicama ove Odluke, vjerodostojni su.
   Članak 3.
   Ova Odluka stupa na snagu 30. siječnja 1999., pod uvjetom da su sve obavijesti iz članka 103. stavka 1. Sporazuma podnesene Zajedničkom odboru EGP-a.
   Članak 4.
   Ova se Odluka objavljuje u Odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 29. siječnja 1999.
      
         
            Za Zajednički odbor EGP-a
         
         
            Predsjednik
         
         F. BARBASO
         
      
   
   
      (1)  SL L 297, 18.11.1999., str. 49.
   
      (2)  SL L 199, 26.7.1997., str. 32.